Julius Genss

Julius Genss (ka Julius Gens, 17. november 1887 (ukj) Tartu – 3. veebruar 1957 Tallinn) oli Eesti kunstiajaloolane, kunstikoguja, kunstiteadlane, ekslibrist ja metseen. Ta lõpetas 1911. aastal Tartu Ülikooli õigusteaduskonna. Õppis aastatel 1912–1913 Müncheni Kunstide Akadeemias maalimist ning oli aastatel 1920–1922 Kunstiühingu Pallas kunstikooli kunstiajaloo lektor. Julius Genss tegeles kogu elu raamatute ja kunstiga. Tema peamine huviala oli raamatugraafika ning graafika üldisemalt. Ta oli tegev kunstiteoreetiku ning -kriitikuna, avaldades ajakirjanduses hulgaliselt kunstialaseid artikleid. Temalt ilmus kunstialaseid uurimusi ja ülevaateid, kunstikriitikat tähtsamate kultuurialaste sündmuste puhul, näituste arvustusi, kultuuritegelaste biograafiaid, kunstiajaloolisi ülevaateid, leksikone ja teoseid eesti kunstiajaloost, raamatugraafikast jms. 1935. aastal valmis temalt mahukas teos "Eesti kunstiajaloo materjale", mis koosneb järgmistest osadest: "Eesti kunstnike leksikon", "Kunstinäituste juht" ja "Kroonika". Paljundatuna neljas eksemplaris anti need materjalid üle kunstnike organisatsioonidele Tartus ja Tallinnas. Nüüdseks on need eksemplarid Rahvusraamatukogus, Eesti Kunstimuuseumi raamatukogus ja Tartu Ülikooli Raamatukogus. Pärast Teist maailmasõda jätkas ta materjalide kogumist ning andis aastatel 1935–1951 välja 16 köidet "Eesti kunsti materjale" (kokku rohkem kui 5500 A4-lehekülge bio- ja bibliograafilist ning kunstiajaloolist teksti masinakirjas). "V. Timmi kirjad". Tartu 1930 "Huvitav siluettide leid". Tartu 1930 "Briefe Wilhelm Timḿs an seinen Vater aus den Jahren 1841–1846". Dorpat 1931 "Eesti Rahva Muuseumi kunstiosakond: keraamika". Tallinn 1931 "Elevandiluu". Tartu 1931 "Netsuke". Tartu 1931 "Nõukogude Vene kunstinäitus". Postimees, 2. mai 1934 "Ed. Viiraldi ex-libriseid". Tallinn 1935 "Eesti kunsti materjale". 16 köidet. Tallinn 1935–1948 "Kunstipärase exlibrise näituse kataloog". Tallinn 1935 "Eesti kunstnike originaalgraafika albumid". Tallinn 1937 "Eduard Wiiralt loob gravüüri". Tallinn 1937 "Tlingiti ja haida kunsti Eesti muuseumides". Tartu 1937 "Juudi graafika". Tallinn 1938 "יידישע גראפיק ,יידישער קולטור־פארוואלטונג אין עסטי". Tallinn 1938 "Juudi graafika. Tartu – Tallinn, aprill – mai 1938. a.". Tallinn 1938 "Kunstiühing Pallas 1918–1938". Kaasautor Eduard Ahas. 1938 "Idamaa kunst ja vaibad. Kunstihoones 29. okt. - 4. nov. 1938". Kaasautorid Anne Krebsbach ja Edit Käärik. Tallinn 1938 "Eksliibriseid aastaist 1936–1939. RaKü 6. rakenduskunsti näitus Kunstihoones, 15.-27.IV 1939". Tallinn 1939 "Üleliidulise põllumajandusnäituse arhitektuur". Viisnurk 1/1940 "Karl Timoleon Neff. Tallinn 1940 "Ilja Repin" (1844–1930)". Viisnurk, oktoober 1940 Leningradi ja Moskva kunstnike värvilise graafika". Tallinn 1941 "Lermontovi teoste illustreeritud väljaandeist". Viisnurk, mai/juuni 1941 "Udo Ivask ja tema tegevus raamatumärkide harrastajana". Tallinn 1941 "Eesti rahva elu-olu: 20 graafilist lehte". Tallinn 1945 "Eesti tööline". Album. Tallinn 1945 "Vana Tallinn ajaloolistes mälestusmärkides". Tallinn 1948 "Kunstnik Roman Nymani teosed". Tallinn 1948 ""Estonia" teatrisaali laemaalist". Sirp ja Vasar, 8. mai 1948 "Vene realistik maalikool – peredvižnikud". Tallinn 1949 Tema poeg oli Eesti arhitektuuriajaloolane Leo Gens (1922–2001) ning tütar oli vene orientalist ja filmiteadlane Inna Gens-Katanjan (1928–2014). 1957-2014 Inna Gens (tütar) 2014- Julia Gens (lapselaps) "Kunstiajaloolane Julius Genss 60-aastane". Sirp ja Vasar, 15. november 1947. Lk 6 "Eesti kunsti-materjalide bibliograafia". Sirp ja Vasar, 5. aprill 1947 Mart-Ivo Eller. "Genss, Julius". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 82